Diari Oficial de la Generalitat Valenciana


Sumari del DOGV 8304, del 28-05-2018 (2018/4531)

RESOLUCIÓ de 19 d'abril de 2018, del cap del Servei Territorial d'Indústria i Energia de Castelló de la Conselleria d'Economia Sostenible, Sectors Productius, Comerç i Treball, per la qual es convoca l'alçament d'actes prèvies a l'ocupació de les finques afectades pel projecte: Nova línia aèria trifàsica a 20 kV a doble circuit LA-180 i nova línia subterrània trifàsica a 20 kV de ST Corral del Cuervo fins a CT Entre Ríos (Castelló) i del seu annex, en el terme municipal d'Onda, província de Castelló. ATLINE/2014/93/12 (expedient d'expropiació forçosa JUEXPR/2018/1/12).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8304

Data del DOGV
:   28-05-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/4531


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

RESOLUCIÓ de 19 d'abril de 2018, del cap del Servei Territorial d'Indústria i Energia de Castelló de la Conselleria d'Economia Sostenible, Sectors Productius, Comerç i Treball, per la qual es convoca l'alçament d'actes prèvies a l'ocupació de les finques afectades pel projecte: Nova línia aèria trifàsica a 20 kV a doble circuit LA-180 i nova línia subterrània trifàsica a 20 kV de ST Corral del Cuervo fins a CT Entre Ríos (Castelló) i del seu annex, en el terme municipal d'Onda, província de Castelló. ATLINE/2014/93/12 (expedient d'expropiació forçosa JUEXPR/2018/1/12). [2018/4531]  
  
  
Amb data 4 de desembre de 2017, el Servei Territorial d'Indústria i Energia de Castelló va dictar una resolució per la qual s'aprovava l'annex de modificació del traçat del projecte: Nova línia aèria trifàsica a 20 kV a doble circuit LA-180 i nova línia subterrània trifàsica a 20 kV de ST Corral del Cuervo fins a CT Entre Ríos (Castelló), autoritzat per la Resolució d'11 d'abril de 2016, a Iberdrola Distribución Eléctrica, SAU, i es va declarar, en concret, la utilitat pública del projecte. ATLINE/2014/93/12.  
Aquesta declaració d'utilitat pública, d'acord amb el que estableix l'article 56 de la Llei 24/2013, de 26 de desembre, del sector elèctric, du implícita la necessitat ocupació dels béns i drets afectats i implica la urgent ocupació d'aquests als efectes de l'article 52 de la Llei d'expropiació forçosa i 149 del Reial decret 1955/2000, d'1 de desembre.  
  
En virtut d'això, el cap del Servei Territorial d'Indústria i Energia de Castelló, en compliment del que disposa l'article 52 de la Llei d'expropiació forçosa, ha resolt convocar els titulars dels béns i drets afectats en l'ajuntament on radiquen les finques afectades, com a punt de reunió per a dur a terme, de conformitat amb el procediment que preveu l'article esmentat, l'alçament d'actes prèvies a l'ocupació i, si fóra procedent, les d'ocupació definitiva.  
  
Tots els interessats, així com les persones que siguen titulars de qualssevol classes de drets o interessos sobre els béns afectats, hauran d'acudir personalment o representats per una persona degudament autoritzada, i aportar els documents acreditatius de la seua titularitat i l'últim rebut de la contribució, i es podran acompanyar dels seus pèrits i un notari, si ho consideren oportú, amb la despesa a càrrec seu.  
L'alçament d'actes tindrà lloc els dies 29 i 30 de maig de 2018, a l'Ajuntament d'Onda a partir de les 09.30 hores.  
L'ordre d'alçament d'actes es comunicarà a cada interessat mitjançant l'oportuna cèdula de citació, i figurarà la relació de titulars convocats en el tauler d'edictes de l'ajuntament assenyalat i en l'annex.